《贺肤庵先生致仕》
明代·朱存理

肤翁家近匏翁家，二老风流世并誇。归已一人今白发，门无五柳自黄花。

山林日月为诗社，霄汉星辰远钓槎。莫谓草玄终寂寞，还来旧雨有侯芭。

作者简介：（1444—1513）苏州府长洲人，字性甫，又字性之，号野航。博学工文，闻人有异书，必访求。以布衣终。著有《铁网珊瑚》、《野航漫录》、《吴郡献征录》、《旌孝录》、《鹤岑随笔》等。